Vitamiinikartell

Vitamiinikartell on koondnimetus Euroopa Komisjoni uurimise alla sattunud maailma suurimate vitamiinide hulgitootjate ja -müüjate sõlmitud kartellikokkulepete kohta ajavahemikus september 1989 kuni veebruar 1999 (osalejad, kokkulepped, tooted, ajavahemik vahelduvad). Sõlmitud kartellikokkulepped kahjustasid Euroopa Komisjoni arvates vitamiinituru konkurentsi ja kokkulepitud kõrgemad vitamiinipreparaatide hinnad kahjustasid eeldatavasti tarbijaid. Lisaks on hinna- ja kartellikokkulepete organiseerimise ja täideviimisega rikutud Euroopa Liidus kehtivaid õigusakte.

Mitmeid teateid suuremate vitamiinide hulgitootjate seotusest vitamiinituru kartellikokkulepetega Ameerika Ühendriikide vitamiiniturul oli liikumas enne 1998. aastat.

Seadusesätted
Euroopa Komisjoni arvates rikkusid vitamiinide hulgitootjad Euroopa Ühenduse asutamislepingu artikli 81 lõiget 1 ja Euroopa Majanduspiirkonna lepingu artiklit 53, osaledes kokkulepetes ja kooskõlastatud tegevuses, mis puudutavad hindade kindlaksmääramist, turgude jagamist ja kooskõlastatud tegevust konkurentide kahjuks, mitmes vitamiiniturusektoris.

Kartelli kronoloogia (osaline)
 Vitamiinikartell  Kartelli ettevõtted  Eeldatav algus  Eeldatav lõpp  A-vitamiin  Roche, BASF, Rhône-Poulenc (Aventis)  september 1989  veebruar 1999 E-vitamiin  Roche, BASF, Rhône-Poulenc (Aventis), Eisai  september 1989  veebruar 1999 B1-vitamiin  Roche, Takeda, BASF  jaanuar 1991 juuni 1994  B2-vitamiin  Roche, BASF, Takeda  jaanuar 1991 september 1995  B5-vitamiin (Calpan)  Roche, BASF, Daiichi  jaanuar 1991  veebruar 1995 B6-vitamiin  Roche, Takeda, Daiichi  jaanuar 1991  juuni 1994 M-vitamiin  Roche, Takeda, Kongo, Sumika  jaanuar 1991  juuni 1994 M-vitamiin  Roche, Takeda, Kongo, Sumika  jaanuar 1991  juuni 1994 C-vitamiin  Roche, BASF, Takeda, Merck  jaanuar 1991  august 1995 D3-vitamiin Roche, BASF, Solvay Pharm, Rhône-Poulenc (Aventis)  jaanuar 1994  juuni 1998 H-vitamiin  Roche, Merck, Lonza, Sumitomo, Tanabe, BASF  oktoober 1991  aprill 1994 beetakaroteen Roche, BASF  september 1992  detsember 1998 ...  ...  ...  ...

Eelprotseduuride kronoloogia 
...
 12. mail 1999 teatas Rhône-Poulenc (hilisem Aventis), vastavalt the Leniency Notice regulatsioonile kartellide osas Euroopa Komisjoni, ettevõte soovist informeerida neid enda ning ka teiste osapoolte osalusest Euroopa vitamiinikartellis ning pakub uurimise läbiviimiseks koostööd;
 19. mail 1999 saatis Rhône-Poulenc Euroopa Komisjonile kirjaliku kokkuvõtte ettevõtte tegevusest A-vitamiini ja E-vitamiini turgudel ning artikli 81 rikkumisest;
4., 6. ja 17. mail 1999 kirjutasid F. Hoffmann-La Roche AG ja BASF AG Euroopa Komisjonile, et ettevõtted kavatsevad uurimisele igati kaasa aidata;
26. mail 1999 saatis Euroopa Komisjon F. Hoffmann-La Roche AG-le ja BASF AG-le infopäringu regulatsiooni nr 17 artikli 11 alusel, mis puudutas ettevõtete osalemist kahtlustatavates kokkulepetes A-vitamiini, B2-vitamiini,B5-vitamiini, C-vitamiini, E-vitamiini, beetakaroteeni ja eelsegude toodete osas, mis on tuvastatud Ameerika Ühendriikides läbi viidud toimingute raames;
juunis 1999 edastasid mõlemad ettevõtted (F. Hoffmann-La Roche AG (4. juunil) ja BASF AG (15. juunil)) Euroopa Komisjonile memorandumid, kus möönsid, et rikuti artiklit 81, tuues ühtlasi ka ära seisukohad toodete raames, mille eest trahviti ettevõtteid Ameerika Ühendriikide vastavates kartelliprotsessides;
23. juunil 1999 edastas BASF AG kirja teel Euroopa Komisjonile hulgaliselt dokumente (alates 1989. aastast), mis olid seotud kartelli müügimahtude kontrolli ja järelevalvesüsteemiga Euroopa Komisjoni algatatud uurimises toodud vitamiiniturgude raames. 
...

Administratiivsed protseduurid
...
6. juulil 2000 alustas Euroopa Komisjon toiminguid kõnealuse kartelli osas koos otsuste ja põhjendustega;
Asjaosalised ettevõtted said üsna ruttu pärast otsuse tegemist ligipääsu Euroopa Komisjoni uurimise failidele, mis edastati neile CD-ROM-il ja mis sisaldasid kõiki ligipääsetavaid dokumente;
...

Uurimustulemuste protseduurid
Euroopa Komisjoni pressiteate IP Reference: IP/01/1625 Event Date: 21/11/2001 alusel määras Komisjon enamikule (Aventisele tagati koostöö eest teatav immuunsus ja osadele kokkulepetele kohaldati aegumine) ajavahemikus september 1989 kuni veebruar 1999 (osalejad, kokkulepped, tooted, ajavahemik vahelduvad) vitamiinikartellis osalenud 8 ettevõttele (13-st) vitamiinipreparaatide hinna kokkulepete eest rahatrahvi kogusummas 855,22 miljonit eurot. Hoffmann–La Roche'il oleks tulnud määratud trahvisummast maksta 462 miljonit eurot.

Kartellikokkuleppe tooted
Pressiteates nimetatud ettevõtted said trahvi hinnakokkulepete eest peaaegu kõikides uuritavates vitamiinipreparaatide kategooriates: A-vitamiin, B1-vitamiin, B2-vitamiin, B5-vitamiin, B6-vitamiin, beetakaroteen, H-vitamiin (biotiin), foolhape, C-vitamiin, D3-vitamiin, E-vitamiin, karotinoidid.

 Ettevõtte  Asukoht  Trahvisumma F. Hoffmann-La Roche AG  (Šveits)  462 mln € BASF AG  (Saksa)  296,16 mln € Aventis SA (Prantsusmaa)  5,04 mln € Solvay Pharmaceuticals BV (Madalmaad)  9,10 mln € Merck KgaA (Saksa)  9,24 mln € Daiichi Pharmaceutical Co Ltd (Jaapan)  23,4 mln € Eisai Co Ltd (Jaapan)  13,23 mln € Takeda Chemical Industries Ltd (Jaapan)  37,05 mln €

Lonza AG (Šveits), Kongo Chemical Co Ltd. (Jaapan), Sumitomo Chemical Co Ltd. (Jaapan), Sumika Fine Chemicals Ltd. (Jaapan) ja Tanabe Saiyaku Co Ltd. (Jaapan) ettevõtetele trahvi ei määratud aegumise tõttu.
...

 Viited 

Välislingid
"Vitamiinikartell tõi trahvid kaela", 15.09.1999, Äripäev Osaline veebiversioon (vaadatud 7.08.2013)
32003D0002,2003/2/EC: Commission Decision of 21 November 2001 relating to a proceeding pursuant to Article 81 of the EC Treaty and Article 53 of the EEA Agreement (Case COMP/E-1/37.512 – Vitamins) (notified under document number C(2001) 3695) (Text with EEA relevance), Official Journal L 006, 10/01/2003 P. 0001–0089 (veebiversioon (vaadatud 7.08.2013)

Kategooria:Vitamiinid